##### ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

20. schôdza

188

**U z n e s e n i e**

**Ústavnoprávneho výboru Národnej rady Slovenskej republiky**

**z 13. júna 2007**

**Ústavnoprávny výbor Národnej rady Slovenskej republiky**

prerokoval vládny návrh zákona o prevencii a náprave environmentálnych škôd a o zmene a doplnení niektorých zákonov (tlač 244) a

**A. s ú h l a s í**

s vládnym návrhom zákona o prevencii a náprave environmentálnych škôd a o zmene a doplnení niektorých zákonov (tlač 244);

# B. o d p o r ú č a

Národnej rade Slovenskej republiky

vládny návrh zákona o prevencii a náprave environmentálnych škôd a o zmene a doplnení niektorých zákonov (tlač 244) **schváliť** so zmenami a doplnkami uvedenými v prílohe tohto uznesenia;

#### C. u k l a d á

predsedovi výboru

predložiť stanovisko výboru k uvedenému návrhu zákona predsedovi gestorského výboru - Výboru Národnej rady Slovenskej republiky pre pôdohospodárstvo, životné prostredie a ochranu prírody.

Mojmír Mamojka predseda výboru

Jana Laššáková

overovateľka

## P r í l o h a

**k uzneseniu Ústavnoprávneho**

**výboru Národnej rady SR č. 188**

**z 13. júna 2007**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce návrhy

**k vládnemu návrhu zákona o prevencii a náprave environmentálnych škôd a o zmene a doplnení niektorých zákonov (tlač 244)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Čl. I**

1. K § 1 ods. 6

V odseku 6 sa slovo „uplynulo“ nahrádza slovom „uplynie“.

Pripomienka, v súlade so zámerom predkladateľa. Návrh zákona sa nevzťahuje na environmentálne škody vzniknuté pred jeho účinnosťou, takže zákon nebude riešiť tzv. staré záťaže. Navrhovanom zmenou sa precizuje legislatívny zámer a odstraňuje možný retroaktívny výklad ustanovenia.

2. K § 2 ods. 1 písm. p)

Písmeno p) znie:

„p) obnovou, vrátane prirodzenej obnovy, ak ide o

1. environmentálnu škodu na chránených druhoch a chránených biotopoch a na vode návrat poškodených prírodných zdrojov alebo ich zhoršených funkcií do základného stavu,

2. environmentálnu škodu na pôde odstránenie akéhokoľvek závažného rizika nepriaznivých účinkov na zdravie,“.

Legislatívno-technická pripomienka upravujúca ustanovenie analogicky s ustanovením § 2 ods. 1 písm. l).

3. K nadpisu druhej časti

Nadpis druhej časti znie: „Preventívna činnosť a nápravná činnosť“.

Ide o dva samostatné inštitúty, ktoré sú samostatné nielen pokiaľ ide o ich  časovú realizáciu, ale aj svojím vecným obsahom, čo treba primerane legislatívne vyjadriť.  Nápravná činnosť je explicitne vyjadrená v § 5 návrhu zákona, pokiaľ preventívna činnosť je implicitne vyjadrená v ustanoveniach § 3 ods. 3.

4. K § 3 ods. 6

V odseku 6 sa za slová „hrozby environmentálnej škody“ vkladajú slová „alebo pôvodca vzniku environmentálnej škody“.

Pripomienka zohľadňujúca obsah ustanovenia pre situáciu skutočného vzniku environmentálnej škody rešpektujúca predkladateľov zámer.

5. K § 5 ods. 3 písmeno c) druhému bodu

V druhom bode sa za slová „právneho nástupcu,“ vkladá slovo „alebo“.

Legislatívna pripomienka, ktorou sa zabezpečí dôrazný alternujúci postup.

6. K § 12 ods. 1

V odseku 1 sa slová „preventívne opatrenia podľa § 4 ods. 3 písm. c) a § 5 ods. 3 písm. c)“ nahrádzajú slovami „preventívne opatrenia podľa § 4 ods. 3 písm. c) alebo nápravné opatrenia podľa § 5 ods. 3 písm. c)“.

Ide o dva samostatné inštitúty.

7. K § 13 ods. 2

V odseku 2 sa slová „zodpovedať výške predpokladaných nákladov na nápravnú činnosť vrátane analýzy rizika a nápravných opatrení“ sa nahrádzajú slovami „zodpovedať výške predpokladaných nákladov na nápravnú činnosť vrátane analýzy rizika a nákladov na nápravné opatrenia“.

Náklady na nápravné opatrenia sú samostatne vyčísliteľné; nevyčísľujú sa vrátane nápravnej činnosti.

8. K § 14 ods. 1

V odseku 1 sa slová „podľa ustanovení § 3 až 13“ sa nahrádzajú slovami „podľa ustanovení druhej a tretej časti zákona“.

Legislatívno-technická pripomienka v súlade so zaužívanou legislatívnou praxou.

9. K § 16 ods. 2 písm. d)

V písmene d) sa slová „podľa § 11“ nahrádzajú slovami „podľa § 14“.

Oprava chybného vnútorného odkazu.

10. K § 18 ods. 1 písm. a)

V písmene a) sa slová „s výnimkou prípadu uvedeného“ nahrádzajú slovami „okrem ustanovenia uvedeného“.

Legislatívno-technická pripomienka.

11. V § 20 ods. 2 a § 31 ods. 6

Slová „zodpovedný prevádzkovateľ“ vo všetkých tvaroch sa nahrádzajú slovami „prevádzkovateľ“ v príslušnom tvare.

Legislatívna pripomienka zohľadňujúca terminológiu zákona.

12. K § 20 ods. 2 písm. e)

V písmene e) sa slová „zainteresovaných osobách“ nahrádzajú slovom „osobách“.

Pripomienka odstraňujúca neúčelné slovné spojenie.

13. K § 22 ods. 6

V odseku 6 tretej vete sa slová „nápravné opatrenia“ nahrádzajú slovami „opatrenia na nápravu“.

Legislatívna pripomienka; ide o inštitút „opatrenia na nápravu“, tak ako sa uvádza v prvej vete odseku 6.

14. K § 28 ods. 6

V odseku 6 sa slovo „tak“ nahrádza slovami „príslušný orgán upovedomí účastníkov“.

Pripomienka, ktorou sa gramaticky precizuje ustanovenie za bodkočiarkou.

**Čl. IV**

15. K čl. IV

V druhom bode sa číselné označenie poznámky 7b nahrádza číselným označením 13a.

Pripomienka, ktorou sa zabezpečí zachovanie numerického poradia poznámok pod čiarou odkazom v novelizovanom zákone.

**Čl. VIII**

16. K čl. VIII

Tento zákon nadobúda účinnosť 1. septembra 2007 okrem ustanovenia čl. I § 13, ktoré nadobúda účinnosť 1. júla 2012 a ustanovenia čl. I § 20, ktoré nadobúda účinnosť 1. januára 2008.

Navrhujeme nový dátum účinnosti zákona s ohľadom na čas potrebný na jeho prerokovanie (2. a 3. čítanie), zabezpečenie podpisov ústavných činiteľov (najmä 15 dňová lehota pre prezidenta Slovenskej republiky) a čas potrebný pre Redakciu Zbierky zákonov Slovenskej republiky. Zároveň navrhujeme legislatívno-technické precizovanie predmetného ustanovenia